
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/40 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	25 de novembre de 2019 

	Durada 
	des de les 19.00 fins a les 21.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/39 de la Junta de Govern Local de la sessió duta a terme el dia 18 de novembre de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS

	Expedient 133/2019. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, 

La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el subministrament elèctric d'un habitatge corresponent als mesos de juny i d'agost, un ajut de seixanta-vuit euros amb vuitanta-quatre cèntims (68,84 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 133/2019. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, 

La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda condonar un deute de cent quinze euros amb seixanta-nou cèntims (115,69 €), a la família mencionada en l'informe emès per l'assistent social de l'Ajuntament, per pagar el rebut d'aigua d'un habitatge corresponent al 1r trimestre de 2019 i que ascendeix a l'import esmentat.


COMUNICACIÓ
	Expedient 2015/2019. Solsonès Obert al Món – bonificació taxa falca publicitària Solsona FM

	Favorable
	Tipus de votació: unanimitat

	Vista la sol·licitud presentada i subscrita per la representant de l'Associació Solsonès Obert al Món (SOM), en què demana l'exempció del pagament de la taxa de la falca publicitària a Solsona FM sobre l'exposició i calendari solidari del Casal Claret on hi figuren l'Amisol i el SOM;
A proposta del regidor delegat de Comunicació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l'ordenança reguladora del preu públic de les tarifes publicitàries de la ràdio municipal no contempla l'exempció del pagament de la taxa, però sí un descompte del 50% per tractar-se d’una entitat sense ànim de lucre.


CONVENIS
	Expedient 2025/2019. Conveni de col·laboració amb l'Escola El Vinyet pel projecte "La figura del terapeuta ocupacional a l'Escola El Vinyet (curs 19-20)

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i l'Escola El Vinyet pel projecte "La figura del terapeuta ocupacional a l'Escola El Vinyet (curs 19-20) i que es transcriu tot seguit:
"Conveni de col·laboració entre l'Ajuntament de Solsona i l'Escola El Vinyet pel projecte "La figura del terapeuta ocupacional a l'Escola El Vinyet (curs 19-20)
Solsona, ___ de novembre de 2019
Reunits
D’una part, David Rodríguez i González, alcalde i president de l’Ajuntament de Solsona, actuant en el seu nom i representació, amb domicili al carrer del Castell, 20 de Solsona.
De l‘altra, Anna Tarrés i Espunyes, directora de l’Escola El Vinyet, actuant en el seu nom i representació, amb domicili al carrer del Pedraforca, 10 de Solsona.
Ambdues parts, en la qualitat en què cadascuna hi intervé, es reconeixen recíprocament la capacitat legal per obligar-se i atorgar aquest conveni, i a aquest efecte:
Exposen
1. L’Escola El Vinyet (en endavant, l’Escola) du a terme “La figura del terapeuta ocupacional a l’Escola El Vinyet”, durant el curs 2019-2020, projecte que pretén conèixer i comprendre les necessitats dels infants, a fi de millorar-ne l’aprenentatge escolar a través de la metacognició i la neurociència.
2. El pressupost total d’aquest projecte per al curs 2019 – 2020 és de 5.850,00 €.
3. L’Ajuntament de Solsona (en endavant, l’Ajuntament) valora de manera molt positiva el projecte esmentat i  vol col·laborar amb l’Escola per aconseguir el finançament necessari per poder dur-lo a terme.
4. D’acord amb el que s’exposa al punt anterior, l’Ajuntament ha tramitat un ajut davant la Diputació de Lleida, havent estat concedida una subvenció de 4.100,00 €.
Per tot això, les parts
Disposen
Primer. Aquest conveni té per finalitat reflectir els compromisos de col·laboració entre i l’Ajuntament de Solsona i l’Escola El Vinyet per al projecte “La figura del terapeuta ocupacional a l’Escola El Vinyet”.
Segon. L’Ajuntament es farà càrrec de les factures emeses pel terapeuta que realitzi el projecte. La facturació es farà (mensualment/trimestralment) a nom de l’Ajuntament, qui l’abonarà de la forma legalment establerta.
Tercer. Una vegada s’hagi executat el projecte en la seva totalitat, l’Escola abonarà a l’Ajuntament la part del cost que no hagi estat coberta amb la subvenció de la Diputació de Lleida.
Quart. L’Ajuntament expedirà a l’Escola el rebut corresponent que acrediti el pagament detallat a l’acord anterior.
Cinquè. La vigència d'aquest conveni s'estableix per al curs 2019-2020. En el cas que en cursos posteriors es vulgui continuar amb el projecte, les parts podran signar un nou conveni.
I, perquè així consti, les parts signen el present conveni."
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


DESENVOLUPAMENT LOCAL
	Expedient 126/2019. Subvencions per a la promoció de l’ocupació i de l’activitat empresarial local, exercici 2019

	Favorable
	Tipus de votació: unanimitat

	El Ple de l’Ajuntament, en la sessió duta a terme el dia 25 de gener de 2019, aprovà inicialment les bases reguladores de la convocatòria d’atorgament de subvencions per a la promoció de l’ocupació i de l’activitat empresarial local i acordà obrir la convocatòria per a l’exercici 2019, a partir de l’endemà de la publicació de les bases al Butlletí Oficial de la Província de Lleida, fixant dos terminis per presentar les sol·licituds d’aquests ajuts:
- Una primera convocatòria fins el 31 de maig de 2019, a les 14.00 hores.
- Una segona convocatòria fins el 30 de setembre de 2019, a les 14.00 hores.
Durant el termini de vint dies hàbils l’acord es va sotmetre a informació pública mitjançant la inserció de l’anunci al Butlletí Oficial de la Província de Lleida núm. 51, de 13 de març de 2019, al taulell d’anuncis de l’Ajuntament de Solsona i a la pàgina web municipal. Durant el període d’informació pública no es presentà cap al·legació i les bases reguladores de les subvencions quedaren aprovades definitivament.
Atès que segons l’article 8, punt 1 de les bases correspon a la Junta de Govern Local, previ informe del Comitè executiu de Solsona Co, l’atorgament o la denegació de les subvencions;
Atès que el Comitè executiu de Solsona Co, reunit el dia 12 de juliol de 2019, avaluà 20 sol·licituds de subvencions presentades fins el dia 31 de maig de 2019; i reunit en data 15 de novembre, avaluà 4 sol·licituds de subvencions presentades entre l’1 de juny i el 30 de setembre, i va revisar algunes sol·licituds de la primera convocatòria en les quals prèviament mancava documentació o s’havien quedat sense partida econòmica;
Atès que segons l’article 5, quantia de les subvencions de les bases, especifica que es destinarà la meitat del pressupost de les diferents línies d’ajuts a la primera convocatòria i la resta de l’import a la segona convocatòria. En el cas que en el segon termini no s’hagi exhaurit tot el pressupost d’una de les quatre línies, es podrà destinar l’import que sobri a una altra línia si és necessari. Els expedients que en la primera convocatòria s’hagin quedat sense partida econòmica, es tornaran a valorar al segon termini sense que el sol·licitant hagi de tornar a presentar cap documentació i s’anirà distribuint el pressupost seguint l’ordre de registre d’entrada;
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Aprovar la justificació pels imports que tot seguit es relacionen, ordenats per ordre de registre d’entrada, per cada una de les línies de subvenció: noves activitats econòmiques (capítol 1) i modernització d’activitats econòmiques existents (capítol 2), per la creació de llocs de treball (capítol 3) i per a projectes d’autoocupació (capítol 4). Tal i com indica a les bases es resoldran per ordre de registre d’entrada, excepte als sol·licitants de nova activitat econòmica que es valoraran els seus expedients en base a la puntuació obtinguda seguint els criteris de l’art. 7. El seu pagament amb càrrec a la partida 4300-47000:
Beneficiaris 1a convocatòria 
(empresa física o jurídica)
Cap. 1
Cap. 2
Cap. 3
Cap. 4 (i) (ii)
Total
AFL
 
 
 
468,00 €
468,00 €
Associació AMISOL
 
 
750,00 €
 
750,00 €
ANS
1.500,00 €
 
1.125,00 €
375,00 €
3.000,00 €
Pa de Solsona, SL
 
1.000,00 €
 
 
1.000,00 €
Flors i plantes Rendé Bertran, SL
 
420,00 €
 
 
420,00 €
XCR
 
973,70 €
 
 
973,70 €
Supermercats del Solsonès, SL
 
1.000,00 €
 
 
1.000,00 €
JRP
1.500,00 €
 
 
 
1.500,00 €
LB
 
 
1.250,00 €
 
1.250,00 €
RAF
1.500,00 €
 
 
527,00 €
2.027,00 €
ASR
1.500,00 €
 
 
 
1.500,00 €
Lluerna arquitectura, SCCL
1.500,00 €
 
1.500,00 €
 
3.000,00 €
MMO
1.327,91 €
 
 
 
1.327,91 €
MT
1.476,00 €
 
375.00
468,00 €
2.319,00 €
STR
1.200,00 €
 
 
468,00 €
1.668,00 €
Grow disseny i comunicació, SL
1.500,00 €
 
900,00 €
 
2.400,00 €
EBCEM
1.500,00 €
 
 
1.200,00 €
2.700,00 €
Forn de Pa Camps Solsona, SL
 
1.000,00 €
 
 
1.000,00 €
MAHC
 
 
 
459,00 €
459,00 €
i. De l’import total subvencionable en el capítol 4 correspon a pressupost de 2019 la suma de 9.515,34 € i 2.045,66 € corresponen a pressupost de 2020. 
ii. L’import corresponent a l’any 2020 es pot veure incrementat en funció de la documentació de justificació que presenti el beneficiari. Aquest import està calculat en base a les quotes d’autònoms presentades, però tal i com s’indica a l’art. 5 de les bases, l’import de la subvenció per aquest capítol serà del 65% de les quotes dels autònoms del primer any des que es va donar d’alta, amb un límit màxim de 1.200,00 €.
Beneficiaris 2a convocatòria 
(empresa física o jurídica)
Cap. 1
Cap. 2
Cap. 3
Cap. 4 (i) (ii)
Total
DPF
 
1.000,00 €
 
 
1.000,00 €
MNC
1.500,00 €
 
 
468,00 €
1.968,00 €
APA
 
 
 
468,00 €
468,00 €
Cap. 1
Cap. 2
Cap. 3
Cap. 4
Total
Import total 1a i 2a convocatòria
16.003,91 €
5.393,70 €
5.900,00 €
11.561,00 €
38.858,61 €
2. Tal i com indica l’article 6.2.2 de les bases, els expedients que a la primera convocatòria s’han quedat sense partida econòmica, s’han tornat a valorar a la segona convocatòria atès que quedava partida econòmica dels altres capítols d’aquests ajuts. Dels 40.000,00 €, resten 1.141,39 € pendents per exhaurir.
3. Els expedients que es relacionen a continuació es deneguen perquè no s’ha realitzat la inversió prevista a 30 de setembre de 2019, tal com es demana per a la seva justificació segons diu l’article 9.5, i se’ls insta que ho puguin presentar a la convocatòria de l’any vinent:
- Espar Sala, SL
- Forn de Pa Camps Solsona, SL (adreça a l'avinguda del Pont, 6).


 
	Expedient 2004/2019. Bases del XII Concurs d’aparadors per Nadal

	Favorable
	Tipus de votació: unanimitat

	Atès que els aparadors es consideren un important element per a la dinamització comercial;
Atès que els concursos i premis són considerats eines d’incentivació de l’activitat;
Atès que s’han celebrat exitosament ja 11 edicions del concurs d’aparadors per Nadal;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar les bases del XII Concurs d’aparadors per Nadal, que es transcriuen a continuació:
"Bases XII Concurs d'aparadors per Nadal
El convoca
Convoca el XII Concurs d’aparadors per Nadal de Solsona la regidoria de Desenvolupament local a través de l’Agència de Desenvolupament Local de Solsona i Cardona.
Hi col·laboren
Hi col·laboren la Unió de Botiguers i Comerciants de Solsona (UBIC).
Objecte i temàtica
L’objectiu del concurs és que Nadal sigui una festa als carrers i als establiments de Solsona i que els propis establiments contribueixin a dinamitzar els eixos comercials. La temàtica dels aparadors se centrarà, doncs, en les festes nadalenques.
Participants
Pot participar-hi qualsevol establiment ubicat a Solsona.
Format
El format de la composició de l’aparador és lliure. Cal situar-la dins l’establiment en un lloc visible des del carrer. El jurat valorarà positivament els factors següents:
1. Impacte visual de l’aparador (de 0 a 10 punts)
L'aparador atreu l'atenció al vianant?
Té estímuls visuals/elements que criden l'atenció?
Sedueix per comprar?
2. Originalitat i creativitat (de 0 a 5 punts)
Utilitza elements/materials diferents, que destaquin sobre la resta d'aparadors?
Produeix una sorpresa agradable?
És original?
3. Coherència de l’aparador amb la botiga (de 0 a 3 punts)
Hi ha una relació entre el què és l'establiment, la imatge que té, el producte que ven i la imatge de l'aparador?
Hi ha harmonia entre el que ven el comerç i el que transmet l'aparador?
Durada
El jurat passarà a valorar els aparadors entre els dies 11 i 31 de desembre de 2019.
Inscripció i més informació
Per participar-hi cal omplir el formulari que trobareu a la web de l’ajuntament i de l’agència (https://ja.cat/WlkBS), per qualsevol dubte es pot telefonar al 973481009 abans del dia 9 de desembre de 2019. Es facilitarà als participants un distintiu on diu “Aquest establiment participa en el Concurs d’aparadors per Nadal”, que s’ha de col·locar en un lloc visible a l’aparador que concursa.
Jurat i veredicte
El veredicte final es determinarà segons el resultat dels vots del jurat, que estarà format per:
- un/a representant de la UBIC
- un/a representant de la menestrala (artesans i artesanes del Solsonès)
- un/a representant de l’Associació d’empresaris pel Solsonès
- una representant de l’Associació La Inquieta, xarxa d’emprenedoria i lideratge en femení
- un/a representant del cicle formatiu de comerç de l’Escola Arrels II
- un/a representant de l’Agència de Desenvolupament Local de Solsona i Cardona.
Cap membre del jurat pot participar en el concurs.
El lliurament de premis tindrà lloc el dia 15 de gener de 2020 a les 16.00 hores.
Premis
S’atorgarà un premi de 300,00 € al primer classificat, un premi de 200,00 € al segon classificat i un premi de 150,00 € al tercer classificat.
NOTA
La participació en aquest concurs pressuposa la total acceptació d’aquestes bases. Qualsevol fet imprevist o detall no inclòs en aquestes bases serà resolt pel jurat.
Agrairem que, per tal de fer les festes més lluïdes i els carrers més acollidors, es mantinguin els llums dels aparadors encesos almenys fins a les 22.00 hores els dies feiners, així com els diumenges i festius."


 
	Expedient 2016/2019. Unió de Botiguers i Comerciants de Solsona – 2a edició campanya de Nadal "Rasca la rateta"

	Favorable
	Tipus de votació: unanimitat

	Vista la sol·licitud presentada i subscrita pel representant de la Unió de Botiguers i Comerciants de Solsona, amb NIF núm. G25214305, en què demana permís per poder deixar la bústia de l'entitat al vestíbul de l'Ajuntament de l'11 al 27 de desembre, amb motiu de la 2a edició de la campanya de Nadal "Rasca la rateta";
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


GOVERNACIÓ
	Expedient 1987/2019. Fundació Privada Pasqual Maragall – publicitat dinàmica oral en la via pública

	Favorable
	Tipus de votació: unanimitat

	Vista la sol·licitud presentada i subscrita pel representant de la Fundació Privada Pasqual Maragall, amb NIF núm. G64869290, en què demana autorització per poder dur a terme els dies 3, 4 i 5 de desembre, de les 10.00 a les 20.00 hores, publicitat dinàmica oral, als carrers més concorreguts de la ciutat, sobre la malaltia de l'Alzheimer;
Vist l'informe 519/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita sempre que es deixi llibertat de circulació a la resta d'usuaris de la via.


 

HISENDA
	Expedient 2020/2019. Aprovació del padró fiscal del cànon de l’aigua dels establiments ramaders, any 2018

	Favorable
	Tipus de votació: unanimitat

	Atès que ha estat confeccionat el padró del cànon de l’aigua dels establiments ramaders de l’any 2018;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Aprovar el padró fiscal corresponent a l’any 2018 del cànon de l’aigua per als establiments ramaders.
2. Determinar com a període voluntari de cobrament els mesos de desembre de 2019 i gener de 2020.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

